Resep: Oondgeroosterde beesfilet met bruinsous | Maroela Media
Resep: Oondgeroosterde beesfilet met bruinsous
Oondgeroosterde beesfilet met bruinsous (Foto: Lapa-uitgewers)
'n Heerlike geurige beesfilet gepas vir 'n koning!
2,5 ml elk paprika en knoffelvlokkies
1,25 ml elk varsgemaalde swartpeper en gemaalde kruienaeltjies
50 ml soet sjerrie of port
10-15 koekmeel gemeng met bietjie water
Voorverhit die oond tot 220 ° Meng die olie en asyn en verf die filet daarmee.
Meng die sout en geurmiddels en strooi dit oor. Plaas dit in 'n oondpan en voeg 60 ml kookwater by.
Oondrooster dit vir 20 minute om die vleis vinnig te seël. Bedruip die vleis met die pansappe. Stel die oondtemperatuur af na 160 °C en oondrooster en bedruip verder vir 50 tot 60 minute. Toets met 'n tandestokkie vir gaarheid. Die vleis is gereed wanneer die vleissap helder vloei.
Haal die vleis uit die pan, bedek dit met aluminiumfoelie en laat 30 minute rus. Sny die gaar filet met 'n skerp mes in dun skyfies.
Berei intussen die bruinsous: Roer 100 ml kookwater by die pansap en giet dit deur 'n sif. Vul die vloeistof met kookwater aan tot 150 ml. Verhit die vleissous en roer die sjerrie of port by.
Roer die koekmeelpasta in 'n dun straaltjie by tot die sous net verdik het. Proe en geur met nog sout, peper en naeltjies. Dien die sous afsonderlik op of giet dit oor die vleis, bedek met aluminiumfoelie en verhit dit in die oond.